مروچیگیں گوَشکَند:
 یَک زَهرآمَدیں(هَسوُدیں) مَردےءَ یَک شَرّیں مَردےءِ سَرا زَهر آتک آسَرا یَک روچے آ شَرّیں مَرد مُرت ءُ بیراں بوُت مَهلوُک آئیءَ گورّ کَنَگءَ شُت اَنت آ زَهرآمَدیں مَرد گریوَگءَ اَت میتَگءِ مَهلوُک سَرپَداِت اَنت کِہ اِے زَهرآمَدیں مَردءَ آ شَرّیں مَردءِ سَرا پیسَرا باز زَهر آتکَگ آیاں هَمے زانت کِہ نوں اے زَهرآمَدیں مَرد چَہ وَتی کاراں شومان ءُ دِل پَدَردآِنت درُهیں مَهلوُک آئیءِ سَرا پِر رِتک اَنت ءُ آئی اِش دِلبَڈی دات بَلَے آ زَهرآمَدیں مَردءَ گریوَگ بَسّ نَہ کُرت أسَرا مَهلوُکءَ آ شَرّیں مَرد کَلّءُ گورّ کُرت رَندا رَوَگءَ لَگّ اِت اَنت بَلَے آ زَهرآمَدیں مَرد آئیءِ گورجاهءِ سَرا نِشتَگءُ گریوَگءَ اَت مَهلوُکءَ گوَشت نوں گریوَگ بَسّ اِنت آ مَرد وَ شُتءُ بیراں بوُت زَهرآمَدیں مَردءَ گوَشت نَہ گریوَگ بَس نَہ اِنت مَن اِشکُتَگ کِہ اَگاں مُردَگءِ گورجاهءِ سَرا هَرچے گیشتِر بہ گریوئَے واجَه هُدا آ مُردَگءَ گِشتِر اَزاب دَنت.